open-index/open-wikipedia-markdown huggingface dataset:
Sean Ekins

**Sean Ekins** on brittiläinen komputationaalisen farmakologian, komputationaalisen toksikologian ja keminformatiikan tutkija sekä farmakologi. Ekinsiä on siteerattu 26&nbsp;641 kertaa (4.1.2025).

Ekinsin väitöskirjan aihe oli *Speculations on the relative roles of cytochrome P450 and flavin containing monooxygenase in the metabolism of S12363*.

## Siteeratuimmat artikkelit
Ekinsin siteeratuimmat artikkelit ovat seuravat:
* *In silico pharmacology for drug discovery: methods for virtual ligand screening and profiling*, British journal of pharmacology, 2007 (959 sitaattia 4.1.2025)
* *In silico pharmacology for drug discovery: applications to targets and beyond*, British journal of pharmacology, 2007 (531 sitaattia 4.1.2025)
* *Exploiting machine learning for end-to-end drug discovery and development*, Nature materials, 2019 (522 sitaattia 4.1.2025)
* *Progress in predicting human ADME parameters in silico*, Journal of pharmacological and toxicological methods, 2000 (384 sitaattia 4.1.2025)

## Lähteet
Joutsenjärvi

**Joutsenjärvi** voi tarkoittaa seuraavia:

* Joutsenjärvi, järvi Iisalmessa
* Joutsenjärvi, järvi Laviassa
* Joutsenjärvi, järvi Lieksassa
* Jousenjärvi (e), järvi Mänttä-Vilppulassa
* Jousenjärvi (p), järvi Mänttä-Vilppulassa
* Joutsenjärvi, järvi Posiolla
* Joutsenjärvi, järvi Savukoskella
* Joutsenjärvi, järvi Viitasaarella
* Joutsenjärvi, Jouttenjärvi, järvi Parkanossa
* Joutee, ent. *Joutsenjärvi*, järvi Jyväskylässä
* Pieni Joutsenjärvi, järvi Kivijärvellä.
Ibuki-2

**Ibuki-2** (; myös **Greenhouse Gases Observing Satellite-2** eli **GOSAT-2**, ) on japanilainen kaukokartoitussatelliitti, joka erityisesti tutkii kasvihuonekaasuja. Satelliitin malli perustuu japanilaiseen vuonna 2014 laukaistuun ALOS-2-satelliittiin ja Ibuki-2 on Japanin avaruusjärjestön (JAXAn) vuonna 2009 laukaistun Ibuki-satelliittin seuraaja. Satelliitti laukaistiin 29. lokakuuta 2018 H-IIA -kantoraketilla Tanegashiman avaruuskeskuksesta.

Satelliitti mittaa Maan ilmakehässä olevien hiilidioksidin, metaanin, otsonin, vesihöyryn, hiilimonoksidin sekä typen määriä.

Ibuki-2 eroaa edeltäjästään päivitetyillä ja tarkemmilla sersoreilla sekä tutkilla.

## Tutkimuslaitteet

* TANSO-FTS-2
* TANSO-CAI-2

lähde: 

## GOSAT-GW
GOSAT-GW on japanilainen tuleva satelliitti ja Ibuki-2:n seuraaja, joka laukaistaan vuonna 2025.

## Lähteet
Colton Dach

**Colton Dach** (s. 4. tammikuuta 2003 St. Albert, Alberta, Kanada) on kanadalainen jääkiekkoilija, pelipaikaltaan keskushyökkääjä. Dach edustaa NHL-joukkue Edmonton Oilersia.

Ennen NHL-uraansa Dach pelasi WHL-juniorisarjassa Saskatoon Bladesin, Kelowna Rocketsin ja Seattle Thunderbirdsin joukkueissa. Chicago Blackhawks varasi hänet toisella kierroksella 62. varausvuorolla . 

Maaliskuussa 2026 Blackhawks kauppasi Dachin ja Jason Dickinsonin Edmonton Oilersiin vaihdossa Andrew Mangiapaneen ja ehdolliseen ensimmäisen kierroksen varausvuoroon vuoden 2027 varaustilaisuudessa.

Dach on pelannut 78 NHL:n runkosarjan ottelua. Näissä otteluissa hän on tehnyt 5 maalia ja 11 syöttöä eli yhteensä 16 tehopistettä. Uran tilastot päivitetty 5. maaliskuuta 2026.

## Lähteet
Pastuszek podhalański

**Pastuszek podhalański** on puolalainen koirarotu. Sillä ei ole FCI:n tunnustusta.

## Ulkonäkö
Pastuszek podhalański on pieni tai keskikokoinen ja karvapeitteeltään pörröinen. Paimenet valitsivat jalostukseen erityisesti sellaisia yksilöitä, joiden ulkonäkö ja karvapeite muistuttivat niiden paimentamia lampaita. Suurin osa niistä ovat tämän vuoksi väriltään joko valkoisia, vaaleanharmaita tai oljenkeltaisia. 

## Luonne ja käyttäytyminen
Rotu on eloisa ja erittäin valpas.

## Alkuperä
Rotua on käytetty paitsi paimentamiseen, myös varoittamaan mahdollisista tunkeilijoista ja petoeläimistä haukkumalla. Se on todennäköisesti sukua mm. pulille, pumille, komondorille ja romanianpaimenkoiralle.

## Lähteet
Hopeakuvastin

**Hopeakuvastin** on vuoden 2022 musiikkialbumi, joka julkaistiin cd-muodossa mutta myös vinyyli-lp -muodossa. Se sisältää 10 Toivo Kärjen sävellystä vuosilta 1943-1984. Levyn tuotti Matti Makkonen ja julkaisi Nova Records Oy.

Levyprojektin pohjana oli vuosittain järjestettävä TangoMaestro -laulukilpailu, joka keskittyy perinteiseen suomalaiseen tangoon. Levyn kappaleista viisi ovat kilpailun vuosien 2018 ja 2019 voittajien esittämiä, ja niitä oli laulettu kyseisessä kilpailussa. Toiset viisi ovat Makkosen johtaman Savonlinna-kuoron esittämiä. Näitä oli testattu aiemmin Nilsiän konserteissa Harmonia-kuoron esittäminä.

Sovitukset teki, säestävää yhtyettä johti ja selloa soitti Matti Makkonen. Muut soittajat olivat Susanna Mieskonen-Makkonen viulu, Kirsi Laamanen harmonikka, Petri Herranen piano, Toni Taskinen kitara ja Jarmo Hiekkala basso. Laulusolistit olivat Päivi Hökkä, Pertti Alho, Merja Uimonen ja Timo Uusikylä.

Äänitykset tehtiin Savonlinnan Taidelukion juhlasalissa 16-17.10.2021. Äänityksen, editoinnin ja miksauksen hoiti Sampo Härkönen, masteroinnin Markku Veijonsuo / Varistoteles Studios. Layout ja graafinen ulkoasu: Paperi Sonné, kannen valokuva: Matti Suurpää vuonna 1971.

Kaikki kappaleet taustatietoineen esitellään oheislehtisessä.

## Levyn kappaleet
Kaikki sävellykset: Toivo Kärki.  Kappaleet ovat ennenlevyttämättömiä paitsi 8, mutta sekin on tässä ensi kerran alkuperäisenä kuorosovituksena

1. Kuuntele ääntä sydämen – 2.33  (1979, san. Juha Vainio)  Päivi Hökkä 

2. Hopeakuvastin kertoo – 3.24   (1956, san. Reino Helismaa)  Päivi Hökkä 

3. Niin monta pitkää iltaa – 3.22  (1984, san. Olavi Polvi)  Pertti Alho 

4. Äiti – 2.57   (1977 san. Juha Vainio)   Savonlinna-kuoro 

5. Itke sydän, naura sydän – 2.50  (1983, san. Kyösti Timonen)  Savonlinna-kuoro 

6. Haaveen harhaa – 3.35  (1982, san. Vexi Salmi)  Timo Uusikylä 

7. Tuuli, lintu ja pilvet – 2.46  (1980, san. Olavi Polvi)  Merja Uimonen 

8. Istuin illalla tuvassa – 2.30  (1943, san. Aleksanteri Aava)  Savonlinna-kuoro 

9. Kohta väistyy yö – 2.00  (1982, san. Aappo I. Piippo)  Savonlinna-kuoro 

10. Karjala tässä ja nyt – 2.50  (1981, san. Paavo Suoninen)  Savonlinna-kuoro 

## Lähteet
Hopeakuvastin-albumin NRECD-29  oheislehtinen
Keltainen serbianajokoira

**Keltainen serbianajokoira** () on serbialainen koirarotu. Sillä ei ole FCI:n tunnustusta, mutta se on hyväksytty kansallisella tasolla Serbian Kennelliitossa Kinoloski Savez Republike Srbije (KSS).

## Ulkonäkö
Väritys on vehnänkeltainen, jonka sävy vaihtelee vaaleasta tummaan; myös fawn hyväksytään. Valkoista väriä sallitaan ainoastaan ohut viiva kaulasta rintakehään sekä varpaiden kärjissä, rintakehän valkoinen alue saa olla halkaisijaltaan korkeintaan 5 cm; mitä vähemmän valkoista, sen parempi. Urosten säkäkorkeus on 46-56 cm ja paino noin 22 kg; nartuilla vastaavat mitat ovat 44-54 cm ja 19 kg.

## Alkuperä
Belgradin näyttelyn vuonna 1948 ja Belgradin ja Ljubljanan näyttelyiden vuonna 1949 jälkeen tunnustettiin kolme paikallista rotua: balkaninajokoira, montenegronajokoira ja "Yellow Balkanite". Vuonna 1954 Serbian alkuperäisrotujen komissio ehdotti, että "Balkanin keltaiselle ajokoiralle" luotaisiin oma rotumääritelmä. Silloisen Jugoslavian Kennelliiton dokumenteissa on merkintä "keltaisen ajokoiran" sukutauluista omana erillisenä rotunaan, erillään balkaninajokoirasta, jonka muunnoksena sitä aiemmin pidettiin.
 
## Lähteet
AKARI

**AKARI** (, myös **ASTRO-F** ja **InfraRed Imaging Surveyor** eli **IRIS**) oli ensimmäinen japanilainen ISASin ja JAXAn yhteinen infrapunasatelliitti. Myös ESA oli mukana hankkeessa. Se laukaistiin 21. helmikuuta 2006 Uchinouran avaruuskeskuksesta M-V -kantoraketilla. Raketin kyydissä laukaistiin myös Tokion teknillisen yliopiston opiskelijoille tarkoitettu pikosatelliitti. AKARI sai kartoitettua elinkaarensa aikana 94 prosenttia tähtitaivaasta. Satelliitin tehtävä tuli päätökseen 24. marraskuuta 2011.

## Tehtävät
Satelliitin tehtäviin kuului:

* Tutkia vanhoja galakseja niiden kehityksen tutkimiseksi.
* Tarkkailla tähtien syntymäalueita niiden syntyperän selvittämiseksi.
* Tutkia tähtien kehitystä
* Tutkia protoplanetaaristen kiekkojen säteilyä
* Etsiä uusia komeettoja

lähde:

## Lähteet
Olipa kerran (teossarja)

**Olipa kerran** on Kerttu Horilan vuonna 2003 tekemä 28-osainen saviteos Värtön ala-asteen ja päiväkodin julkisivussa
Oulun Värttössä. Teossarjan maalatut keraamiset reliefit ovaalin muotoisissa kentissä on sijoitettu suurten ikkunoiden yläpuolelle barokin ja empiren arkkitehtuurin tapaan, kaksikymmentäkaksi pääjulkisivun ja kuusi leikkipihan puolelle. Teosten aiheina on mielikuvitushahmoja, satujen henkilöitä ja eläimiä kuten aapiskukko, sininen jänis, naurava peikko, sammakkoprinssi ja Oulun kärpät. Teososien kehyksiä koristavat keskushahmoihin viittaavat ornamentit: esimerkiksi keittäjää ympäröivät nakkiketjut ja hiirtä juustonpalat.

## Lähteet
Yhdysvaltain perustuslain seitsemäs lisäys

**Yhdysvaltain perustuslain seitsemäs lisäys** ( tai *Amendment VII*) on Yhdysvaltain perustuslain lisäys, joka takaa oikeuden valamiesoikeudenkäyntiin tietyissä siviiliasioissa ja se estää tuomioistuimia kumoamasta valamiehistön tekemiä tosiseikkoja koskevia päätelmiä. Se hyväksyttiin kongressissa 28. syyskuuta 1789 ja ratifioitiin 15. joulukuuta 1791.

## Teksti

Suomennettuna:

## Lähteet
Kultasiilikala

**Kultasiilikala** (*Cyclichthys orbicularis*) on siilikaloihin kuuluva kalalaji. Lajia tavataan indopasifiselta merialueelta. 

## Koko ja ulkonäkö
Kultasiilikala voi kasvaa suurimmillaan 20–30 cm pitkäksi. Laji kykenee pullistamaan ruumiinsa pallomaiseksi ja ihossa on useita kookkamta mutta lyhyehköjä piikkejä. Kalan hampaat ovat yhdistyneet nokkamaisiksi. Kultasiilikala on selästään kellanruskea tai harmahtava ja väri vaalenee vatsaa kohden mentäessä valkoiseksi. Ruumiissa on tummanruskeita laikkuja ja mustista täplistä muodostuvia rykelmiä. 

## Levinneisyys ja elintavat
Kultasiilikalaa tavataan Afrikan itärannikolta ja Punaiseltamereltä Japaniin Uuteen-Kaledoniaan. Lajin elinympäristöä ovat hiekka- tai mutapohjaisten alueiden sienieläimiä ja leviä kasvavat koralliriutat. Kala liikkuu yksin ja on yöaktiivinen. Sen ravintoa ovat kovakuoriset selkärangattomat eläimet, esimerkiksi ravut ja merisiilit. Kultasiilikalat ovat yöaktiivisia.

Kultasiilikalaa kalastetaan paikoitellen ravinnoksi esimerkiksi Etelä- ja Kaakkois-Aasiassa.

## Lähteet
Backwood Madness

**Backwood Madness** on Ari Savosen ohjaama suomalainen kauhufantasiaelokuva, joka sai ensi-iltansa elokuussa 2025.

Elokuvassa ihmisten sodat aiheuttavat metsän epätasapainon, joka johtaa metsän olennoiden ja ihmisten väliseen jatkuvaan raakaan kostonkierteeseen. Metsän tasapainon voi mahdollisesti palauttaa kostoretkien aikana syntynyt lapsi, joka on puoliksi peikko ja puoliksi ihminen.

Elokuva oli tuotannossa yli kymmenen vuoden ajan, vuodesta 2014 lähtien. Ensimmäisen kerran sen oli tarkoitus ilmestyä vuonna 2016, mutta ensi-iltaa siirrettiin useamman kerran. Elokuvan tekemistä vaikeuttivat muun muassa aikataulullisesti venyneet lisäkuvaukset, koronapandemia sekä Savosen terveysongelmat.

## Rooleissa

## Lähteet

## Aiheesta muualla
*https://www.brightfamepictures.com/backwood-madness
*
Dalvarzintepa

**Dalvarzintepa** on muinaisen kaupungin raunio Surxondaryon alueen Shoʻrchin piirissä Uzbekistanissa. Se sijaitsee Surxondaryon varrella kymmenen kilometriä Shoʻrchin kaupungista koilliseen.

Dalvarzintepa oli pieni kreikkalais-baktrialainen linnoitus, josta kehittyi ensimmäisellä vuosisadalla ennen ajanlaskun alkua muurien ympäröimä kaupunki. Se lienee ollut kiinalaisessa *Qián Hàn shū*-kronikassa mainittu yuezhi-kansan alkuperäinen pääkaupunki.

Dalvarzintepan kukoistusaikaa oli Kušan-valtakunnan kausi ensimmäisestä vuosisadasta 200-luvulle. Neliskulmaisen, vallihaudalla, torneilla ja kasemateilla varustetun muurin sisällä oli hallinto-, sotilas- ja uskonnollisia rakennuksia, asuintaloja ja käsityöläisten työpajoja. Kaupunki rappeutui nopeasti, ja hefthaliittien aikana 400–500-luvuilla sitä käytettiin hautapaikkana. 500–600-luvuilla paikalla oli pieni asutus, joka hylättiin arabivalloituksen jälkeen 700-luvun alussa.

47 hehtaarin laajuisella alueella on suoritettu arkeologisia kaivauksia vuodesta 1967 lähtien. Etupäässä savitiilistä ja savesta pystytetyt rakennelmat edustavat baktrialaista rakennustapaa, mutta paikoin on havaittavissa myös hellenististä vaikutusta. Alueelta on löydetty kaksi buddhalaista ja kaksi paikallisen jumalattaren temppeliä sekä zarathustralainen vainajien luiden säilytyspaikka. Temppeleitä koristivat terrakottapatsaat ja seinämaalaukset. Bodhisattvojen ja jumalten patsaat edustavat tyypillistä Gandharan veistotaidetta.

Alueelta löydetyt rahat ovat peräisin ensimmäiseltä vuosisadalta eaa. aina 600-luvulle saakka. Eräästä talosta on löydetty 36 kiloa painava kulta-aarre, johon kuuluu kaula-, ranne- ja korvakoruja sekä kultaharkkoja, joihin on kaiverrettu paino kharoṣṭhī-kirjoituksella. Löytöihin kuuluu myös korukiviä sekä kušanilaista keramiikkaa.

## Lähteet
Sunshine 60

**Sunshine 60** () on Tokiossa, Toshiman erillisalueen Ikebukuron kaupunginosassa Japanissa sijaitseva 240 metriä korkea, 60-kerroksinen pilvenpiirtäjä. Rakennus valmistui vuonna 1978, ja se on toimistokäytössä. Rakennuksen ylimmässä kerroksessa on näköalatasanne.

## Lähteet

## Aiheesta muualla
Amami Ōshima, Tokunoshima, Okinawan pohjoisosa ja Iriomote

**Amami Ōshima, Tokunoshima, Okinawan pohjoisosa ja Iriomote** () on Japanin Riukiusaarilla sijaitseva luonnonsuojelualue, joka valittiin Unescon maailmanperintökohteeksi vuonna 2021. Se käsittää 42&nbsp;698 hehtaaria subtrooppisia sademetsiä neljällä saarella Japanin pääsaarten lounaispuolella, Itä-Kiinan meren ja Filippiinien meren rajalla: Amami Ōshima, Tokunoshima, Okinawa ja Iriomote. Alueen korkein kohta, Yuwandakevuori Amami Ōshiman saarella, kohoaa 694 metriin merenpinnan yläpuolella. Alue on täysin asumaton, ja siellä on korkea biologinen monimuotoisuus. Siellä on paljon uhanalaisia ja endeemisiä lajeja. Alueella on kotoperäisiä kasveja, nisäkkäitä, lintuja, matelijoita, sammakkoeläimiä, kaloja ja äyriäisiä, mukaan lukien esimerkiksi uhanalainen riukiunkaniini ja uhanalainen riukiusaartenrotta (*Diplothrix legatus*). Kullakin saarella on myös useita omia endeemisiä lajeja, joita ei löydy muualta alueelta.

## Lähteet
Midland Square

**Midland Square** (; virallisesti ) on Nagoyassa Japanissa sijaitseva 247 metriä korkea, 48-kerroksinen pilvenpiirtäjä. Se on toimistokäytössä, ja sen päämateriaali on teräs. Rakennus rakennettiin vuosina 2003–2007, ja se on kaupungin korkein rakennus.

## Lähteet

## Aiheesta muualla
Roger Marche

**Roger Marche** (5. maaliskuuta 1924 Villers-Semeuse, Ranska – 1. marraskuuta 1997) oli ranskalainen jalkapalloilija, pelipaikaltaan vasen laitapuolustaja. Hän oli pituudeltaan 172-senttimetrinen.

Marche edusti seuratasolla merkittävimpänä Stade Reimsiä vuodet 1944–1954. Hän voitti joukkueen kanssa kahdesti Ranskan pääsarjamestaruuden sekä kerran Ranskan cupin ja Trophée des Championsin. Hän pelasi urallaan yhteensä 481 sarjaottelua, joissa hän teki yhden maalin.

Marche liittyi Ranskan A-maajoukkueeseen maaliskuussa 1947 ja pelasi joukkueessa 63 ottelua, joissa hän teki yhden maalin. Hän kuului joukkueen kokoonpanoon MM-kilpailuissa 1954 ja 1958.

## Lähteet
Raymond Kaelbel

**Raymond Kaelbel** (31. tammikuuta 1932 Colmar, Ranska – 17. huhtikuuta 2007) oli ranskalainen jalkapalloilija, pelipaikaltaan keskuspuolustaja.

Kaelbel edusti merkittävimpänä AS Monacoa. Hän voitti joukkueessa Ranskan pääsarjamestaruuden kaudella 1960–1961, Ranskan cupin 1959–1960 ja Trophée des Championsin 1960–1961. Hän pelasi joukkueessa yhteensä 187 ottelua ja teki niissä 27 maalia. Kaelbel voitti Ranskan cupin kerran myös Strasbourgin riveissä kaudella 1965–1966. Hän pelasi joukkueessa 268 ottelua ja teki niissä 15 maalia. Yhteensä Kaelbel pelasi urallaan 480 sarjaottelua ja teki niissä 42 maalia. Kaikki kilpailut mukaan lukien hän pelasi 570 ottelua, joissa hän teki 52 maalia.

Kaelbel liittyi Ranskan A-maajoukkueeseen kesäkuussa 1954 ja pelasi joukkueessa 35 ottelua, joissa hän teki yhden maalin. Hän kuului joukkueen kokoonpanoon MM-kilpailuissa 1954 ja 1958.

## Lähteet
Pandž

**Pandž** () on joki Afganistanin ja Tadžikistanin rajalla. Se muodostaa Vahšiin yhtyessään Amudarjan. Joen pituus on 921 kilometriä ja valuma-alueen laajuus 114&nbsp;000 neliökilometriä.

Pandž saa alkunsa Pamir- ja Wahanjoista. Se virtaa etupäässä kapeassa laaksossa. Tärkeimmät sivujoet ovat oikenpuoleiset Ğund, Bartang, Jazğulom, Vandžob ja Surxob (Qizilsu). 

Joen keskimääräinen virtaus on 1&nbsp;000 kuutiometriä sekunnissa. Vettä käytetään maatalouden keinokastelun. Jokilaaksoa pitkin kulkee Tadžikistanin pääkaupungin Dušanben ja Vuoristo-Badahšanin autonomisen alueen keskuksen Xoruğin välinen maatie.

## Lähteet
Vandžob

**Vandžob** (, aiemmin *Vandž*, Ванҷ) on Pandžin oikeanpuoleinen sivujoki Tadžikistanin Vuoristo-Badahšanin autonomisen alueen länsiosassa. Sen pituus on 103 kilometriä ja valuma-alueen laajuus 2&nbsp;070 neliökilometriä.

Vandžob saa alkunsa Tiedeakatemian vuorilta ja virtaa Darvoz- ja Vandžvuorten välisessä laaksossa. Sen yläjuoksun nimenä ennen Kašolajahjokea on Abduqahhor. Joen keskimääräinen virtaus on 49,4 kuutiometriä sekunnissa. Sen alajuoksulla sijaitsee vesivoimalaitos.

## Lähteet
Vandž

**Vandž** () on vuoristo Pamirin länsiosassa Tadžikistanin Vuoristo-Badahšanin autonomisella alueella. Se ulottuu Tiedeakatemian vuorilta Vandžob- ja Jazgulomjokien välissä Pandžjoelle saakka. Vuorijonon pituus on noin 85 kilometriä. Sen korkein kohta on Jazgulom (5&nbsp;584 metriä).

Pääosin graniitista, hiekkakivestä ja konglomeraatista modostuneen vuoriston keskikorkeus on 4&nbsp;500–5&nbsp;000 metriä. Sen länsirinteet ovat jyrkät ja rotkojen rikkomat. Rinteillä kasvaa katajia ja pensaita. Yli 4&nbsp;000 metrin korkeudessa on jäätiköitä.

## Lähteet
Miesten Suomisarjan kausi 2024–2025

**Miesten Suomisarjan kausi 2024–2025** oli järjestyksessään neljäs salibandyn Suomisarjan kausi. Se alkoi 11. syyskuuta 2024.

Uusia joukkueita sarjassa olivat Inssi-Divarista pudonnut Konnat ja Salibandyn 2. divisioonasta nousseet Ruoska. Kauden päätteeksi 2. divisioonaan putosiva SB Naantali, Top Team, Josba Akatemia ja ToTe

## Joukkueet 2024–2025
**Lohko A**

**Lohko B**

**Lohko C**

## Lohkojen sarjataulukot
### Lohko A

### Lohko B

 
### Lohko C

## Pudotuspelit
Lohkojen 1.–4. sijoittuneet yhden kierroksen pudotuspeleihin, josta voittajat etenevät Divarikarsintoihin. Pudotuspelit pelataan lohkojen sisäisesti, paras kolmesta systeemillä (kaksi voittoa) yksittäisinä otteluina. Peliaika: 3 x 20 min tehokasta peliaikaa.

Lohkon 1. sijoittunut saa ensimmäisenä valita vastustajansa oman lohkonsa 3.–4. sijoittuneista joukkueista. 2. sijoittunut saa vastaansa valitsematta jääneen joukkueen. Ottelupareissa runkosarjassa paremmin sijoittuneet joukkueet toimivat kotijoukkueina 1. ja mahdollisessa 3. ottelussa. Otteluparien voittajat etenevät Divarikarsintoihin .

----

----

----

----

----

----

## Inssi-Divari Karsinta

Inssi-Divarissa 12.-13. sijoittuneet joukkueet eli SB Vantaa ja LNM ja Suomisarjan pudotuspelien voittajajoukkueet otetaan Divarikarsintaan mukaan. Joukkueet pelaavat kolmivaiheiset pudotuspelit paras kolmesta -systeemillä. Toisen ja kolmannen vaiheen voittajat (kolme joukkuetta) pelaavat InssiDivarissa kaudella 2025-26.

## Suomisarja karsinna ja putoaminen
Suomisarjakarsintoihin osallistuvat Suomisarjassa pistevertailulla kaksi huonointa seitsemänneksi (7.) sijoittunutta joukkuetta, Suomisarjassa kahdeksanneksi sijoittuneet (8.), sekä lohkojen B ja C yhdeksänneksi sijoittuneet (9.) joukkueet, yhdessä alueellisista 2. divisioonalohkoista jatkoon edenneiden joukkueiden (7 kpl) kanssa.

Karsinnat pelataan paras kolmesta systeemillä (kaksi voittoa) yksittäisinä otteluina, peliaika: 3 x
20 min tehokasta peliaikaa. Jos varsinainen peliaika päättyy tasan, pelataan 20 min
jatkoaika viidellä viittä vastaan. Jatkoaika päättyy ensimmäiseen hyväksyttyyn maaliin.
Mikäli jatkoaika ei tuo ratkaisua, ratkaistaan ottelun voittaja  RLkilpailussa.
 
Suomisarjan joukkueet valitsevat runkosarjan sijoitusten mukaisessa järjestyksessä
(samojen sarjasijoitusten paremmuutta vertaillaan pistekeskiarvon perusteella)
vastustajansa 2. divisioonan joukkueista. Pistekeskiarvoltaan parempi 7. sijoittunut saa
valita vastustajansa ensimmäisenä ja niin edelleen. Suomisarjajoukkueet toimivat
ottelupareissa kotijoukkueina 1. ja mahdollisessa 3. ottelussa.

Otteluparien voittajat pelaavat Suomisarjassa kaudella 2025-26.

Otteluparien häviäjät pelaavat alueellisessa 2. divisioonassa kaudella 2025-26.
Lohkojen B ja C viimeisiksi sijoittuneet (10.) joukkueet putoavat suoraan miesten 2.
divisioonaan kaudelle 2025-26.

## Suomisarjakarsinta

----

----

----

----

----

----

----
Vanhat vaeltajat

**Vanhat vaeltajat** on kiiminkiläisen kuvanveistäjä Oskari Jauhiainen vuonna 1982 tekemä lohia kuvaava veistos Muhoksella. Lohiveistos on suihkukaivolla Muhoksen torin etelälaidalla. Muhoksen kunnan muistomerkistä järjestettiin kutsukilpailu, ja Jauhiainen voitti kilpailun. Kaikki osallistuneet olivat päätyneet lohiaiheeseen. Muhos on Oulujoen rannalla, ja lohi on valittu Muhoksen vaakunaankin.

## Lähteet
Hugh Laurien filmografia

Tämä on **[[Hugh Laurie]]n filmografia**.

## Näyttelijänä

### Elokuvat

### Televisioelokuvat

### Lyhytelokuvat

### Televisiosarjat

### Muut televisio-ohjelmat

## Ääninäyttelijänä

### Elokuvat

### Lyhytelokuvat

### Televisiosarjat

## Muita rooleja

## Aiheesta muualla

* 
* 
*
Bartang

**Bartang** () on Pandžin oikeanpuoleinen sivujoki Tadžikistanin Vuoristo-Badahšanin autonomisella alueella ja Afganistanissa. Sen nimenä on yläjuoksulla Oqbaitalin kylään saakka Oqsu ja keskijuoksulla Ğudarajokeen saakka Murğob. Joen koko pituus on 528 kilometriä (varsinaisen Bartangin 133 kilometriä) ja valuma-alueen laajuus 24&nbsp;700 neliökilometriä.

Bartang virtaa syvässä laaksossa koko Pamirin läpi. Sen tärkeimmät sivujoet ovat Sulistiq, Oqbaital, Pšarti Ğarbī, Katta-Mardžanai, Langar ja Ğudara. Keskimääräinen virtaus on 129 kuutiometriä sekunnissa. Bartangin varrella sijaitsevat Murğobin ja Xudžandin vesivoimalaitokset.

## Lähteet
Färila

**Färila** on taajama Ljusdalin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 1&nbsp;324 asukasta vuoden 2023 lopussa.

## Lähteet

## Aiheesta muualla
Ställdalen

**Ställdalen** on taajama Ljusnarsbergin kunnassa Örebron läänissä Västmanlandin historiallisessa maakunnassa Ruotsissa. Taajamassa oli 423 asukasta vuoden 2023 lopussa.

## Katso myös
* Ställdalenin junaonnettomuus

## Lähteet

## Aiheesta muualla
Tenholan kartano

**Tenholan kartano** on historiallinen kartano, joka sijaitsee Lemun (nyk. Masku) kunnassa Varsinais-Suomessa. 

## Historia
Rälssimies Nils Olofsson Tavast omisti kartanon vuodesta 1380. Seuraava omistaja oli edellisen veli Turun piispa Magnus Olai Tavast, jonka jälkeen omistus siirtyi Elin Nilsdotter Tavastille. Elin Nilsdotter Tavastin aviomies kuninkaantuomari Nils Olofsson Särkilahti peri kartanon. Tytär Margareta Nilsdotter peri kartanon vuonna 1468, ja seuraavaksi kartano siirtyi Margareta Nilsdotterin veljen Magnus Nikolai Särkilahden omistukseen. 

Turun tuomiokirkkoseurakunta omisti kartanon vuosina 1489–1530 ja tämän jälkeen Pyhän Katariinan prebenda. Kartanosta tuli Ruotsin kuningas Kustaa Vaasan perintöomaisuutta vuonna 1557. 

Rälssimies Gustaf Nilsson omisti kartanon vuosina 1569–1588. Seuraavaksi kartanon omisti Måns Gustafsson Stienkors vuosina 1588-1619. Kartanon peri Lars Månsson Stienkors vuodesta 1618. Johan Larsson Stienkors ja hänen leskivaimo omistivat kartanon vuosina 1672–1705. Erik Stjernvall omisti kartanon vuoteen 1731. 

Tenholan kartanon vanha päärakennus tuhoutui 1800-luvun alkupuolella. Kartano siirtyi varatuomari Ivar Aminoffin omistukseen vuonna 1901. Arkkitehti Alexander Nyström suunnitteli uuden päärakennuksen, joka rakennettiin vuonna 1910. Ivar Aminoff omisti Tenholan kartanon vuosina 1901–1931. Aminoffin suku omisti kartanon vuoteen 1933. Nyströmin suunnittelema päärakennus purettiin vuonna 1965. 

Kartanon kavaljeerisiipirakennuksen vanhimmat osat ovat 1800-luvun alusta. Kavaljeerisiipirakennusta laajennettiin vuonna 1865 ja 1920-luvulla. Kartanolla on kaksi 1600-luvulta periytyvää kivikellaria. Kartanon mailla on kivinavetta, aitta ja kaksi huvimajaa. 

## Lähteet
Björn Kjellman

**Björn Kjellman** (s. 4. kesäkuuta 1963 Östra Grevie) on ruotsalainen näyttelijä. Hän opiskeli Malmön näyttämökoulussa 1984–1987 ja aloitti sitten uransa Tukholman kaupunginteatterissa. Hän on myöhemmin näytellyt myös elokuvissa ja televisiosarjoissa sekä toiminut Sveriges Televisionin euroviisukommentaattorina. Vuonna 2006 hän osallistui itse Ruotsin karsintoihin sijoittuen finaalissa yhdeksänneksi.
## Rooleja
* *[[Jane Horney (televisiosarja)|Jane Horney]]* (1985) – Janen veli
* *[[Koomikon lapsuus]]* (1992) – Juha Lindström
* *Adam & Eva* (1997) – Adam
* *[[Populäärimusiikkia Vittulajänkältä]]* (2000) – Greger
* *[[Hip hei hutsu!]]* (2004) – Krister
* *[[Viattoman sininen taivas]]* (2010) – Nils
* *[[Rakkaus ja anarkia]]* (2020) – Ronny

## Lähteet

## Aiheesta muualla
Kjellman

**Kjellman** on seuraavien henkilöiden sukunimi:

* Björn Kjellman (s. 1963), ruotsalainen näyttelijä
* Carina Kjellman (s. 1963), suomalainen yleisurheilija
Flädie

**Flädie** on taajama Lomman kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 245 asukasta.

## Lähteet

## Aiheesta muualla
Flädie (omena)

**Flädie** on Ruotsin Skånessa 1800-luvun lopussa kehitetty omenalajike. Hedelmä on suuri ja pyöreä, ja sen keltavihreässä kuoressa on punaisia läiskiä. Makeudeltaan ja happamuudeltaan flädie on maltillinen. Omenat kypsyvät Etelä-Ruotsissa loka-marraskuussa.
## Lähteet
Skepticon

**Skepticon** on pääsymaksuton skeptisiä ja ateistisia aiheita käsittelevä kokoontuminen, joka järjestetään vuosittain Missourin osavaltiossa Yhdysvalloissa. Monipäiväinen konferenssi on muodoltaan sekä aktivistitapaaminen että festivaalimainen *[[convention]]* eli coni. Mainoslauseen mukaan kokouksessa juhlitaan totuutta, oikeutta ja dinosauruksia.

Konferenssin alkuna olivat Missourin yliopiston uskonnottomien opiskelijoiden kokoontumiset. Ensimmäinen Skepticon järjestettiin vuonna 2008. Skepticonin puhujina ovat olleet muun muassa Rebecca Watson, Sikivu Hutchinson, Mandisa Thomas, Jessica Ahlquist, PZ Myers, Hemant Mehta ja Greta Christina. Tapaamiseen sisältyy esitelmiä, tuotemyyntiä, verkostoitumista ja työpajoja. Tapahtuman sponsoreita ovat olleet muun muassa American Atheists, American Humanist Association ja yksityiset lahjoittajat.

## Lähteet

## Aiheesta muualla
* Kotisivut.
Lysergihapon hydroksietyyliamidi

**Lysergihapon hydroksietyyliamidi** eli **LAH** tai **LSH** (myös **D-lysergihapon metyylikarbinolamidi** ja **D-lysergihapon α-hydroksietyyliamidi**) on muun muassa kirjopäivänsinin (*Ipomoea tricolor*)) siemenistä löytyvä ergoliinialkaloidi. LSH on *[[Claviceps paspali]]* -lajin yksi pääasiallisesti tuottamista alkaloidesta. LSH:ta löytyy myös pienissä määrin torajyvistä (*Claviceps purpurea*). LSH:ta ja muita ergoliinialkaloideja tuottaa muun muassa *[[Ipomoea asarifolia]]* -lajiin sen kanssa symbioottisesti elävä *[[Periglandula ipomoeae]]*

## Kemia
LSH dekompostoituu LSA:ksi.

## Lähteet
Ryō Hirakawa

on japanilainen kilpa-autoilija. Hän kilpailee erilaisissa kestävyysajoissa, muun muassa FIA WEC -sarjassa. Hän toimii myös Formula 1 -talli McLarenin testi- ja varakuljettajana.

## Ura
Hirakawan kilpaura alkoi kartingista vuonna 2007, missä hän voitti All-Japan Junior Kart -mestaruuden toisena ajovuotenaan. Hän sai kilpailulisenssin isompiin kilpasarjoihin 16-vuotiaana ja liittyi Toyotan kilpaurheilujaostoon voittaen Japanin Formula 3 -sarjan mestaruuden vuonna 2012. Vuonna 2013 Hirakawa siirtyi Japanin kilpasarjoista Super Formulaan ja vuotta myöhemmin Super GT -sarjaan, missä hän kilpaili 2020-luvun alkupuolelle asti. 

Euroopan kilparadoille Hirakawa siirtyi vuonna 2016, kun hänelle annettiin mahdollisuus ajaa European Le Mans Series -sarjassa pari kilpailua kohtalaisella menestyyksellä. Kilpaileminen jatkui tästä huolimatta suurelta osin Japanissa. Vuonna 2017 hän voitti Super GT -sarjan mestaruuden. Seuraavina vuosina mestaruuksia ei tullut. Muistettavimpia mestaruustaisteluita oli Super GT -kausi 2020 päätösosakilpailu, missä Hirakawan autokunnalta loppui polttoaine viimeisen kierroksen aikana radan viimeisessä mutkassa, minkä avustamana kilpailun voitto ja sarjan mestaruus menivät kilpa-autoilija Naoki Yamamoton autokunnalle. 

Hirakawa kiinnitettiin Toyota Gazoo Racingin kuljettajaksi kestävyysajoa vaativaan FIA WEC -sarjaan kaudeksi 2022. Hirakawa ja hänen autokuntaansa kuuluneet Sébastien Buemi ja Brendon Hartley voittivat kauden aikana kaksi osakilpailua, joista toinen oli Le Mansin 24 tunnin ajo. Kauden vahvojen ajosuoritusten myötä he voittivat myös sarjan mestaruuden ja uusivat mestaruutensa kaudella 2023.

## Testikuljettajana
Syyskuussa 2023 Hirakawa julkistettiin McLarenin testi- ja varakuljettajaksi kaudelle . Samana vuonna hän testasi McLarenin kauden  autoa Barcelonan radalla.

Kaudella  Hirakawa ajoi testiä osakilpailuviikonlopun aikana Abu Dhabin osakilpailussa, missä hän oli McLarenin autolla ensimmäisten vapaiden harjoitusten 14:nnes. Hirakawa ajoi myös Haasin autolla kauden jälkeisissä nuorten kuljettajien talvitesteissä 12:nneksi.

## Tulokset
### Super Formula -tulokset
(**Lihavoitu** merkitsee paalupaikkaa) (*Kursivoitu* merkitsee kilpailun nopeinta kierrosta)

† Keskeytti, mutta sai tuloksen ajettuaan yli 90% kisapituudesta.
‡ Puolikkaat pisteet, kun kisapituudesta ajettiin alle 75%.

### Super GT -tulokset

### European Le Mans Series -tulokset

### Le Mansin 24 tunnin ajon tulokset

### DTM -tulokset

† Hirakawa ei saanut pisteitä, koska hän oli vieraileva kuljettaja ().

### FIA WEC -tulokset

## Formula 1 -tulokset

## Lähteet

## Aiheesta muualla
Borgebyn linna

**Borgebyn linna** on Bjärredissä Lomman kunnassa Ruotsin Skånessa sijaitseva linna. Sen paikalla sijaitsi jo 980-luvulla kehälinna eli trelleborg, jonka oli rakennuttanut todennäköisesti Harald Sinihammas. Nykyinen päärakennus, porttitorni, pystytettiin 1200-luvulla. Borgeby vaurioitui vuonna 1452, kun Kaarle Knuutinpoika Bonden joukot hyökkäsivät sitä vastaan ja sytyttivät sen palamaan. Uudelleen Borgeby paloi vuonna 1678 Skoonen sodan aikana.
## Kuvia

Borreby, Skåne. ArkDes ARKM.1976-113-3683.jpg|Linnan sisäpiha 1900-luvun alussa.
Borgeby slott, stallängor.jpg|Talleja
Börjes torn, Borgeby slott, september 2015.jpg|Niin sanottu Börjen torni, joka on rakennettu todennäköisesti noin vuonna 1500 ja on saanut nimensä silloiselta Lundin arkkipiispalta Birger Gunnersenilta. Tornin nykyinen ulkoasu on Helgo Zettervallin käsialaa 1870-luvulta.

## Lähteet

## Aiheesta muualla
S/S Lusitania

**S/S Lusitania** oli portugalilainen linjalaiva. 18. huhtikuuta 1911 *Lusitania* osui kiviin ja jäi jumiin lähellä Cape Pointia Etelä-Afrikassa. Neljä päivää myöhemmin laiva irtosi kivistä ja upposi noin 30 metrin syvyyteen. Laivaonnettomuudessa oli ollut osallisena 800 henkilöä, joista neljä kuoli, kun heidän pelastusveneensä kaatui. S/S *Lusitanian* hylystä on sittemmin tullut suosittu sukelluskohde. 

## Lähteet
Tilliapioli

**Tilliapioli** eli **3,4-metyleenidioksi-5,6-dimetoksi-1-allyylibentseeni** on muun muassa *[[Anethum graveolens]]* -lajista löytyvä apiolin ja pseudotilliapiolin paikkaisomeeri, joka kuuluu allyylibentseenien yhdisteperheeseen. Tilliapioli on MFO-entsyymin inhibiittori samoin kuin piperonyylibutoksidi, eli se toimii hyönteismyrkkynä.

## Toksikologia
Tilliapioli ei ole karsinogeeninen *[[Mus musculus]]* -lajissa.

## Lähteet

## Aiheesta muualla
* Human Metabolome Database (HMDB): Dillapiol 
* Food Component Database (FooDB): Dillapiol 
* Kyoto Encyclopedia of Genes and Genomes (KEGG): Dillapiole 
* Dr. Duke's Phytochemical and Ethnobotanical Databases: Dillapiol
Nosferatu (vuoden 2024 elokuva)

**Nosferatu** on vuonna 2024 ensi-iltansa saanut yhdysvaltalainen goottilainen kauhuelokuva, jonka on ohjannut ja käsikirjoittanut Robert Eggers. Se on uudelleenfilmatisointi F. W. Murnaun ohjaamasta kauhuelokuvaklassikosta *[[Nosferatu]]* (1922), joka taas perustuu Bram Stokerin romaaniin *[[Dracula (romaani)|Dracula]]* (1897). Pääosia esittävät Bill Skarsgård, Nicholas Hoult, Lily-Rose Depp, Aaron Taylor-Johnson, Emma Corrin ja Willem Dafoe.

*Nosferatu* sai maailmanensi-iltansa Berliinissä 2. joulukuuta 2024. Suomen-ensi-iltansa se sai 3. tammikuuta 2025. Elokuva sai myönteisen vastaanoton sekä arvosteluissa että yleisöltä.

## Näyttelijät

## Palkinnot
**[[Critics’ Choice Movie Awards|Critics’ Choice Awards]] 2025**: Paras kuvaus (Jarin Blaschke)

### Ehdokkuudet
2025 elokuva sai 4 Oscar -ehdokkuutta: parhaasta kuvauksesta, puvustuksesta, maskeerauksesta ja lavastuksesta.

## Lähteet

## Aiheesta muualla
* Virallinen sivusto 
*
Lisa Langseth

**Lisa Langseth** (s. 20. huhtikuuta 1975) on ruotsalainen näytelmäkirjailija, ohjaaja ja käsikirjoittaja. Hän työskenteli muun muassa Dramatenissa ja Riksteaternissa ennen keskittymistään elokuviin ja televisiosarjoihin. Vuonna 2010 hän voitti parhaan käsikirjoituksen Guldbaggen elokuvasta *Till det som är vackert*, jonka hän myös ohjasi. Vuonna 2013 tuli ensi-iltaan hänen toinen kokoillan elokuvansa *Hotell* ja vuonna 2017 kolmas, *Euphoria*. Kaikissa pääosaa esitti Alicia Vikander. Vuonna 2020 ilmestyi Netflixissä Langsethin luoma romanttinen draamakomedia *[[Rakkaus ja anarkia]]*.
## Lähteet

## Aiheesta muualla
Periglandula ipomoeae

***Periglandula ipomoeae*** on kotelosieni, joka on vastuussa muun muassa *[[Ipomoea tricolor]]* -lajin sisältämien ergoliinialkaloidien (mm.  lysergihapon hydroksietyyliamidi) biosynteesistä. *Periglandula ipomoeae* elää siis symbioottisesti eri Ipomoea -lajien (mm. Ipomoea asarifolia) kanssa.

## Lähteet

## Aiheesta muualla
* UniProt: Taxonomy - Periglandula ipomoeae
Jukka Corander

**Jukka Corander** on matematiikan ja tilastotieteen professori Helsingin yliopiston matemaattis-luonnontieteellisessä tiedekunnassa ja biostatistiikan professori Oslon yliopistossa, sekä vieraileva tutkija Sanger-instituutissa.

Turkulainen Corander opiskeli 1990-luvun alkupuolella aluksi Turun yliopistossa tilastotiedettä, matematiikkaa, datatiedettä ja kansantaloustiedettä. Hän sai stipendin ja siirtyi Tukholman yliopiston, jossa keskittyi tilastotieteeseen ja valmistui filosofian maisteriksi (Turun yliopisto, 1995). Hän jatkoi Tukholmassa tutkimusapulaisena ja väitteli Tukholman yliopistossa. Englanninkielinen, artikkeliväitöskirjan muotoinen tutkimustyö (2000) käsitteli graafisten mallien bayesilaista oppimista ja oli otsikoitu *On Bayesian graphical model determination*.

Corander siirtyi Suomen Akatemian apurahan turvin Helsingin yliopiston Rolf Nevanlinna -instituutin biometrian tutkimusryhmään. Vuonna 2003 biometrian yliopistonlehtoriksi ja 2004 sai Helsingin yliopiston dosentin pätevyyden. Syyskuusta 2007 vuoteen 2016 saakka hän toimi Åbo Akademin tilastotieteen professorina erityisesti biometrian ja yhteiskuntatieteellisten sovellusten alalla. Corander on työskennellyt Helsingin yliopiston matematiikan ja tilastotieteen professorina vuodesta 2009 lähtien. Vuodesta 2016 hän on toiminut lisäksi Oslon yliopiston biostatistiikan professorina Norjassa, ja vuodesta 2016 lähtien vieraileva tutkijana Britanniassa Sanger-instituutissa (associate faculty) tai Cambridgen yliopistossa. 

Coranderin johtama tutkimus on saanut muun muassa huomattavan, viisivuotisen Euroopan tutkimusneuvoston nuorten tutkijoiden ERC:n Starting Grant -apurahan (2009–2014).

## Lähteet

## Aiheesta muualla
* Jukka Coranderin Google Scholar -profiili  (google.com)
* Professorien juhlaluennot 2013. Jukka Corander: Mitä tilastotieteen professori tutkii? (Helsingin yliopisto, kesto 1 min 54 s (youtube.com)
204 (luku)

**204** (**kaksisataaneljä**) on luonnollinen luku, jota edeltää luku 203 ja seuraa luku 205.

## Matematiikassa

* 204 on yhdistetty luku.
* 204 on runsas luku.
* 204 on puolitäydellinen luku.
* 204 on yhdeksänkulmioluku.
* 204 on neliöpyramidiluku, koska se on kahdeksan pienimmän neliöluvun summa: 1^2+2^2+\ldots+8^2.
* 204 on Harshad-luku kymmenjärjestelmässä, binäärijärjestelmässä, kolmijärjestelmässä ja nelijärjestelmässä.
* 204 kuuluu O’Halloranin lukuihin, koska se on parillinen kokonaisluku, joka ei voi olla sellaisen suorakulmaisen särmiön pinta-ala, jonka sivujen pituudet ovat kokonaislukuja.
* 204 kuuluu ”käytännöllisiin lukuihin” (), koska mikä tahansa positiivinen kokonaisluku 204:n tekijöiden summaan (504) saakka voidaan muodostaa luvun 204 eri tekijöiden summana.
* Koska 204 on käytännöllinen luku, se kuuluu myös Zumkellerin lukuihin eli sen tekijät voidaan jakaa kahdeksi joukoksi, joiden summat ovat samat.
* 204 kuuluu Erdősin–Woodsin lukuihin.
* 204 on jaollinen tekijöidensä määrällä (12:lla).
* 204 voidaan muodostaa kahden peräkkäisen alkuluvun summana: 101+103.
* 204 voidaan muodostaa kuuden peräkkäisen alkuluvun summana: 23+29+31+37+41+43.
* 204 ensimmäisen alkuluvun summa (116&nbsp;533) on alkuluku.

## Luonnontieteissä
* Elohopea-204 on elohopean vakaa isotooppi.
* 204 Kallisto on pikkuplaneetta.

## Muissa yhteyksissä
* Seututie 204 kulkee Liedon ja Euran välillä.
* Peugeot 204 on henkilöauto.

## Lähteet
Vuolijat

**Vuolijat** on Leo Karsikkaan vuonna 2009 tekemä teos puukkopitäjä Hyrynsalmen keskustan kiertoliittymässä. Teos on tehty kivestä ja ruostumattomasta teräksestä.

## Lähteet
Tokunoshima

**Tokunoshima** () on saari Japanissa  Riukiusaarten saaristoon kuuluvassa 
Amamin saariryhmässä. Saaren pinta-ala on lähes 250 km2 ja väkiluku noin 230&nbsp;000. 

Vulkaaninen toiminta ja koralliriutat ovat luoneet luonut saarelle erikoisia kallionmuotoja, holvikaaria,luolia ja laguuneeita. 

Tokunoshima oli eristyksissä eristetty miljoonia vuosia, jolloin saaren kasvisto ja eläimistö kehittyivät ilman ulkopuolisia häiriöitä. Nykyään saarella elää monia kotoperäisiä ja suojeltuja lajeja.

Saaren pohjois- ja keskiosia hallitsevat vuoret ja metsät, jotka tarjoavat elinympäristön monille luonnonvaraisille lajeille. Länsi- ja eteläosa muodostuvat loivasta maanviljelykseen soveltuvasta tasangosta. Tärkein viljelykasvi on sokeriruoko.

Saarella on pitkään harjoitettu karjanhoitoa,ja kehitetty myös oma versionsa härkätaisteluista. Monet asukkaat elävät yli satavuotiaiksi.

Amami Ōshima, Tokunoshima, Okinawan pohjoisosa ja Iriomote on Unescon maailmanperintökohde vuodesta 2021.

Tokunoshiman historiaa ja kulttuuria on muokannut sijainti Manner-Japanin, Okinawan ja Kiinan välissä. Varhaisimmat tunnetut tiedot saaresta
ovst  800-luvun kronikoissa. 1500-luvulta lähtien Tokunoshima oli osa Ryūkyū-kuningaskuntaa,   kunnes Japani valloitti alueen vuonna 1609. Toisen maailmansodan jälkeen se oli Yhdysvaltain miehittämä ennen kuin se palasi Japanille vuonna 1953.


File:In no jhofuta Meganeiwa.jpg
File:Aze prince beach.jpg
File:Tokunoshima World Heritage area 05.jpg


## Lähteet
Drukqs

**Drukqs** (tyyliteltynä **drukQs**) on brittiläisen elektronisen musiikin artistin ja tuottajan Richard D. Jamesin viides studioalbumi. Se julkaistiin lokakuussa 2001 Warp Recordsin kautta. Se on tupla-albumi, joka tutkii kahta laajaa tyyliä: nopeita, huolellisesti ohjelmoituja biittejä, jotka ovat saaneet inspiraationsa drum and bassista, ja pehmeämpiä klassisen tyylin piano-, ambient- ja elektroakustisia kappaleita. Se sisältää pianosävellyksen "Avril 14th", joka on yksi Jamesin tunnetuimmista levytyksistä.
## Kappaleet

## Lähteet
Ğund

**Ğund** () on Pandžin oikeanpuoleinen sivujoki Vuoristo-Badahšanin autonomisella alueella Tadžikistanissa. Sen pituus on 296 kilometriä ja valuma-alueen laajuus 13&nbsp;700 neliökilometriä. Keskimääräinen virtaus on 106 kuutiometriä sekunnissa.

Ğund saa alkunsa Etelä-Alitšurin rinteiltä Pamirin itäosasta. Sen niminä ovat yläjuoksulla Ğurumdī ja Irikjak ja Jašikūljärveen saakka Alitšur. Keski- ja alajuoksullaan joki virtaa kapeassa laaksossa Rūšon- sekä Šohdara- ja Šuğnonvuorten välissä. Se laskee Pandžiin Xoruğin kaupungin lähellä. Suurin sivujoki on Šohdara.

Joessa on kaksi vesivoimalaitosta. Jokilaaksossa harjoitetaan karjanhoitoa ja etupäässä keinokasteluun perustuvaa maanviljelyä. Laakson kautta kulkee Ošin, Murğobin ja Xoruğin välinen maantie.

## Lähteet
Oleyyliamiini

**Oleyyliamiini** (C18H37N) on tyydyttymättömiin amiineihin kuuluva orgaaninen yhdiste. Yhdistettä käytetään erityisesti pinta-aktiivisena aineena.

## Ominaisuudet, valmistus ja käyttö
Huoneenlämpötilassa oleyyliamiini on väritöntä tai kellertävää nestettä tai vahamaista ainetta. Epäpuhtauksien vuoksi sen väri on usein ruskehtavaa. Yhdiste on veteen liukenematonta, mutta liukenee useisiin orgaanisiin liuottimiin.

Oleyyliamiinia valmistetaan lähtien oleiinihaposta, joka reagoi ammoniakin kanssa muodostaen nitriilin. Tämä nitriili pelkistetään vedyttämällä oleyyliamiiniksi.

Oleyyliamiinia käytetään pinta-aktiivisena aineena muun muassa tekstiilinkäsittelyssä, flotaatioaineena malminkäsittelyprosesseissa, emulsioita stabiloivana aineena muun muassa maaleissa ja apuaineena muun muassa muovi- ja kumiteollisuudessa. Yhdistettä käytetään myös korroosionestoaineena. Nanopartikkelien synteeseissä oleyyliamiini toimii sekä liuottimena, partikkelien stabiloijana ja pelkistimenä.

## Lähteet
Johan Roiha

**Johan Roiha**  (17. huhtikuuta 1881 Parikkala – 5. elokuuta 1945 Savitaipale) oli suomalainen insinööri ja virkamies.

Roihan vanhemmat olivat maanviljelijä Matti Roiha ja Veera Maria Vilska ja puoliso vuodesta 1909 Fanny Maria (Meri) Pajanen. Roiha kävi Viipurin kauppakoulun 1900, tuli ylioppilaaksi 1903 ja valmistui tie- ja vesirakennusalan diplomi-insinööriksi 1907. 

Roiha oli Helsingin kaupungin vesilaitoksen insinööri 1907–1911 ja rakennustarkastuksen apulaisinsinööri 1912–1916. VR:n ratainsinööri hän oli 1917–1924 ja 1926–1933 ja puolustusministeriön linnoitusinsinööri 1925. Kulkulaitosten ja yleisten töiden ministeriössä Roiha oli ylimääräinen insinööri 1933–1938 ja rakennusasioiden osaston päällikkö yli-insinöörinä 1939–1945. Hän oli myös Teknillisen korkeakoulun geodesian ylimääräinen opettaja 1919–1922 ja oli toiminut Uusi Pesula Oy:n johtajana.

## Lähteet
Aalto-yliopiston elokuvataiteen laitos

**Aalto-yliopiston elokuvataiteen laitos** eli **ELO** on yksi neljästä Aalto-yliopiston taiteiden ja suunnittelun korkeakoulun laitoksista. ELO on Suomen ainoa elokuvan ja lavastuksen koulutusta tarjoava yliopistolaitos. ELO opettaa kaikkia elokuvanteon ja lavastuksen osa-alueita; opettajakunta muodostuu tutkijoista, lavastajista ja elokuvantekijöistä.

## Koulutusohjelmat
Elokuvataiteen laitoksen koulutusohjelmat ovat:
* Elokuvaus
* Elokuvaäänitys ja -äänisuunnittelu
* Elokuvaohjaus
* Elokuvaleikkaus
* Elokuva- ja TV-tuotanto
* Elokuva- ja TV-käsikirjoitus
* Dokumentaarinen elokuva
* Elokuva- ja TV-lavastus
* Pukusuunnittelu: esittävät taiteet ja elokuva
* Esittävien taiteiden lavastus

Kaikista koulutusohjelmista voi tehdä vain kandidaatin, vain maisterin tai molemmat. Kaikki ohjelmat ovat joko elokuvataiteen koulutusohjelmia.

## Tutkimusryhmät
Elokuvataiteen laitoksen tutkimusryhmiä ovat:
* Menestys-tutkimusryhmä
* Virtual Cinema Lab
* Dokumentaarisen elokuvan tutkimus
* Lavastustaiteen tutkimus
* Costume in Focus, CiF

## Lähteet
John Nykänen

**John Sigfrid Nykänen** (28. heinäkuuta 1873 – 6. tammikuuta 1925 Turku) oli suomalainen kirjapainonjohtaja, liikemies ja elokuvanäyttelijä.

Nykänen oli kirjapainoalalla ensin Suomessa ja sitten Ruotsiin muuttonsa jälkeen useita vuosia siellä. Palattuaan jälleen Suomeen, hän oli Turun Otaosakeyhtiön Polytypos-kirjapainon johtajana vuoteen 1917 saakka, jolloin hän ryhtyi osakkaaksi ja toiseksi johtajaksi vastaperustettuun Materiali-yhtiöön. Tämä yhtiö kiinnitti kauppa-asioissa huomattavia varoja Venäjälle saamatta Venäjän vallankumouksen jälkeen vastaavia tavaroita. Tämän seurauksena yhtiö purettiin ja Nykänen siirtyi silloin yksityiseksi liikemieheksi. Nykänen tuli laajemmaltakin tunnetuksi esiintyessään näyttelijänä margariinitehtailija Drittelin roolissa Naantalin kylpyläelämää kuvanneessa Yrjö Nybergin ohjaamassa elokuvassa Kihlauskylpylä, jonka ensi-ilta oli Turussa marraskuussa 1924. 

Nykänen kuoli 51-vuotiaana sairauskohtaukseen ollessaan kävelyllä kadulla Turussa tammikuussa 1925.

## Lähteet
Batura Muztagh

**Batura Muztagh** on Karakorum-vuoriston osa Pakistanin alueella. Tässä vuoriston osassa on useita jäätiköitä ja jääpeitteisiä huippuja. Karambarin jäätikön seudulla on useita yli 6&nbsp;000 metriä korkeita huippuja ja yksi yli 7&nbsp;000 metriä korkea huippu, Kampire Dior.

## Lähteet
Wujiaqu

**Wujiaqu** (, ) on kaupunki Kiinan luoteisosassa, Xinjiangin alueella. Se on aluehallinnon alainen piirikuntatason kaupunki sekä Xinjiangin tuotanto- ja rakennuskomennuskunnan 6. divisioonan päämaja.

Vuoden 2020 väestönlaskennassa Wujiaqun väkiluku oli 141&nbsp;065, joista kaupunkialueella asui 118&nbsp;893 eli 84,28 prosenttia. Vähemmistökansallisuuksien eli muiden kuin han-kiinalaisten osuus väestöstä oli 6,82 prosenttia. Vuoden 2010 väestönlaskennassa han-kiinalaisten osuus väestöstä oli 95,79 prosenttia, hui-kiinalaisten 2,64 prosenttia ja uiguurien 0,23 prosenttia. Vuonna 2022 kaupungin bruttokansantuote oli 42,627 miljardia yuania sekä keskivuosipalkka kaupunkialueella 46&nbsp;452 yuania ja maaseudulla 27&nbsp;377 yuania.

## Lähteet
Tauno Lehtonen

**Tauno Kaarlo Lehtonen** (6. maaliskuuta 1910 Tampere –  10. lokakuuta 1979) oli suomalainen näyttelijä.

## Ura
Tauno Lehtosen vanhemmat olivat vahtimestari Frans Fredrik Lehtonen ja Matilda Nummila. Hän aloitti kiinnityksellä Turun Teatteriin 1929–1930. Vaiheikkaan uran varrelle mahtui kiinnityksiä Tampereen, Oulun ja Lahden näyttämöille sekä lukuisiin muihin kaupunkeihin.

Lehtosen roolitehtäviä olivat muun muassa Juhani (*Seitsemän veljestä*), Halme (*Täällä Pohjantähden alla*), Salttu (*[[Pohjalaisia (näytelmä)|Pohjalaisia]]*) ja Zaramba (*Puolalaista verta*). Hän ohjasi teokset *Seitsemän veljestä*, *[[Niskavuoren nuori emäntä]]*, *[[Anna Liisa]]*, *[[Tukkijoella (näytelmä)|Tukkijoella]]*, *Ruma Elsa*, *Jumalat hymyilevät*, *Kypsyyskoe* ja useita muita.

Lehtosen ensimmäinen näyttäytyminen suomalaisessa elokuvassa oli kreditoimatta jäänyt "Timantin" apuri komediassa *[[Huijarien huvittavat huiputtajat]]* (1945). Vuonna 1971 Lehtonen näytteli apteekkaria Ritva Nuutisen televisiotuotannossa *Magdaleena ja maailman lapset* ja seuraavana vuonna Lohtanderin roolin Veikko Kerttulan televisiotuotannossa *Oman itsensä herra*.

## Lähteet
*
*
*
*

### Viitteet
SS United States

**SS United States** on William Francis Gibbsin suunnittelema yhdysvaltalainen entinen linjalaiva. United States Linen omistama *United States* lähti neitsytmatkalleen 3. heinäkuuta 1952 ja saapui Le Havreen Ranskassa 7. heinäkuuta. Matkaan kului kolme vuorokautta, 10 tuntia ja 40 minuuttia, eli yli 10 tuntia vähemmän kuin edellisellä nopeimmalla linjalaivalla *[[RMS Queen Mary]]llä*. 1960-luvulla linjalaivojen kanssa alkoi kilpailla lentoliikenne, samalla kun laivojen polttoaineen hinta nousi. *United States* poistettiin käytöstä vuonna 1969.

Loppuvuodesta 1995 asti *United States* on ollut ankkuroituna satamaan Philadelphiassa. Vuonna 2024 päätettiin, että alus muutetaan keinotekoiseksi riutaksi merenpohjaan Okaloosan piirikuntaan Floridaan. Alkuperäisen aikataulun mukaan se piti siirtää Philadelphiasta Alabamaan marraskuussa 2024, mutta siirto viivästyi useaan otteeseen. Lopulta laivan siirto aloitettiin 19. helmikuuta 2025. Laivasta on myös liikkunut virheellinen huhu, jonka mukaan se siirrettäisiinkin New Yorkiin.

## Lähteet
Rauli-Pertti Sabelli

**Rauli-Pertti Sabelli** (2. lokakuuta 1931 Turku – 7. tammikuuta 2012) oli suomalainen näyttelijä.

## Ura
Rauli-Pertti Sabellin vanhemmat olivat merikapteeni Nils Sabelli ja Alli Sabelli. Hän aloitti uransa näyttelijänä Turun kaupunginteatterissa 1955–1961 ja jatkoi Tampereen Teatterissa 1961–1963. Vuosina 1963–1965 Sabelli toimi Suomen Kansallisoopperan laulajana ja vuodesta 1965 aina vuoteen 1990 hän näytteli Turun kaupunginteatterissa.

Sabelli antoi omia lauluiltojaan ja ohjasi oopperoita. Hänen teatteriroolejaan olivat esimerkiksi Narri (*[[Kuningas Lear]]*), Marek (*Marek-parka*), Valère (*[[Saituri]]*), Orfeus (*Orfeus manalassa*), Benvolio (*[[Romeo ja Julia]]*) ja Haimon (*[[Antigone (Sofokles)|Antigone]]*).

Sabelli lauloi tenoripääosat näytelmissä *Lemmenjuoma*, *[[Lentävä hollantilainen (ooppera)|Lentävä hollantilainen]]* ja *[[Sevillan parturi]]*.

## Lähteet
*
* 
*
*

### Viitteet